Vesprada fallera a la Biblioteca Infantil amb una fragorosa “botellà”
2025-07-24

En març, i amb la setmana fallera molt a la vora, les activitats de la Biblioteca Infantil se centren en mostrar la festa als seus menuts usuaris i usuàries. Així, el dimarts 11 de març, a les 18.00 hores, arriba una de les activitats més divertides i, alhora, de conscienciació mediambiental a la programació d’Animació Lectora de les Biblioteques Municipals: la botellà.

Com a símil a una mascletà, els participants hauran de portar una botella de plàstic que serà l’element protagonista de la botellà. Una botella que serà reutilitzada de les que es tenen en les llars, fent així també recalcament en la importància de reciclar els residus que es generen, reutilitzar-los i, posteriorment, depositar-los en el contenidor apropiat. Una activitat en la qual el respecte a l’entorn i la festa, van de la mà.

Les botelles es convertiran en un instrument musical ambles quals els participants seran els músics i, amb elles, s’imitaran els sons i ritmes d’una mascletà. Tot això després de decorar les botelles amb motius fallers.

Amb esta activitat, la Biblioteca Infantil proposa alinear la celebració de les Falles amb els Objectius de Desenvolupament Sostenible de l’Agenda 2030; en este cas amb l’Objectiu nº 12, “Producció i consum responsables” i l’Objectiu 13, “Acció pel clima”. En limitar el consum de plàstics d’un sol ús i fomentar la reutilització d’objectes de plàstic per a donar-los una segona vida es contribueïx a la preservació del planeta.